open-index/open-wikipedia-markdown huggingface dataset:
Zámok Milotice

thumb|Zámok Milotice
**Zámok Milotice** je barokový zámok ležiaci v obci Milotice. 

Vznikol prestavaním stredovekej vodnej tvrdze (zmienky zo 14. storočia) na pôvodne renesančný zámok (polovica 16. storočia), neskôr prestavaný na barokový. Pri zámku sa nachádza veľký francúzsky park a bažantnica. V interiéri zámku je možné vidieť expozíciu z obdobia 17. – 19. storočia.

## Iné projekty

## Externé odkazy
* Oficiálna stránka

## Zdroj

Milotice, zámok
Kategória:Národné kultúrne pamiatky v Juhomoravskom kraji
Milotice
Furlansko-Júlske Benátky

**[[Furlansko]]-Júlske Benátky** (, , , , ) je taliansky región so zvláštnym autonómnym postavením.

Furlansko-Júlske Benátky sa nachádzajú na severovýchode Talianska a rozlohou sú 5. najmenším regiónom. Na severe región susedí s Rakúskom a na východe so Slovinskom. Na juhu hraničí s Jadranským morom a na západe s regiónom Benátsko.

Región zahŕňa historické územie Furlansko a Júlske Benátky, z ktorých má každé svoju históriu a tradície. Najrozšírenejším jazykom je friulčina. Na východe žije aj slovinská menšina. Ekonomiku regiónu tvorí najmä poľnohospodárstvo, ťažký priemysel a turizmus.

## Administratívne delenie
Región je rozdelený na 4 provincie:

300px

## Iné projekty

## Zdroj


Kategória:Regióny v Taliansku
Valle d’Aosta

**Valle d’Aosta** je hornatý región so zvláštnym autonómnym postavením na severe Talianska. Na severe hraničí so Švajčiarskom, na západe s Francúzskom a na východe s regiónom Piemont. Rozlohou, počtom a hustotou obyvateľov je najmenším regiónom v Taliansku. Zároveň je jediným talianskym regiónom, ktorý nemá provincie (od roku 1945).

Aosta je alpské údolie, ktoré spolu s ďalšími údoliami zahŕňa svahy vrchov ako Mont Blanc, Monte Rosa a Matterhorn.

## Dejiny

Prvými obyvateľmi tejto oblasti boli Kelti a Ligúri, ktorých jazyk ovplyvnil viaceré miestne názvy. Rimania dobyli toto územie približne v roku 25 pred Kr. Založili dnešné mesto Aosta aby ochránili dôležité horské priesmyky, na ktorých vybudovali mosty a cesty. Po vláde Ríma si územie zachovalo autonómiu a tradície, najmä pre svoju odľahlosť. Napriek tomu bolo vyplienené Gótmi, Longobardami a potom Burgundmi v 5. storočí. Neskôr mali územie pod vládou Frankovia, ktorí v roku 534 rozšírili Burgundské kráľovstvo. Počas stredoveku bol región prevažne feudálny s hradmi, ktoré sa zachovali dodnes. 

## Iné projekty

## Zdroj


Kategória:Regióny v Taliansku
Britská India

[thumb|[Vasilij Vasilijevič Vereščagin|Vereščaginov obraz „Strieľanie z diel v Britskej Indii“]]
thumb|Politická mapa západnej časti Britskej Indie
**Britská India** bola bývalá britská kolónia existujúca medzi rokmi 1858 – 1947 na väčšine územia Indického subkontinentu. Zaberala temer celé územie dnešnej Indie, Bangladéša, Pakistanu a do 1. apríla 1937 aj Barmy (dnešné Mjanmarsko). 

Britské koloniálne panstvo bolo ustanovené 1. novembra 1858, hoci už dlho predtým bola faktická moc v rukách Britskej Východoindickej spoločnosti, v tomto roku však prešla nadvláda nad subkontinentom z rúk spoločnosti na britskú korunu, resp. kráľovnú Viktóriu (v roku 1876 bola prehlásená cisárovnou Indie). 15. augusta 1947 bola Britská India na základe *[[Zákon o nezávislosti Indie|Zákona o nezávislosti Indie]]* rozdelená na dve nezávislé domíniá – Indiu (neskôr Indická republika) a Pakistan (neskôr Pakistanská islamská republika a Bangladéšska ľudová republika).

## Geografický rozsah

Britská India sa rozprestierala najmä na dnešnom území Indie (s výnimkou štátu Goa, teritórií Daman a Diú, Dádra a Nagar Havelí a Puttučéri, a západobengálskeho mesta Čandannagar) Pakistanu a Bangladéša. V rôznych dobách navyše patrili do nej aj ďalšie územia ako bola napr. Adenská kolónia (1858 – 1937), Dolná Barma (1858 – 1937), Horná Barma (1886 – 1937), Britské Somálsko (1884 – 1898) a Singapur (1858 – 1867). Barma bola pod priamou kontrolou britskej koruny od roku 1937 až do svojej nezávislosti v rocku 1948. Zmluvné štáty v Perzskom zálive boli teoreticky rovnako kniežacími štátmi Britskej Indie až do roku 1946.

Na základe Amienskej zmluvy bola k Britskému impériu v roku 1802 pripojená časť Cejlónu (dnešná Srí Lanka). Tento ostrov bol britskou korunnou kolóniou, a hoci bol bezprostredným susedom Britskej Indie, nebol jej súčasťou. Čo sa týka nepálskeho a bhutánského kráľovstva, tak tieto štáty síce viedli vojnu s Britmi, ale potom s nimi podpísali prímerie a Briti ich považovali za nezávislé štátne celky. Ďalší bezprostredný sused Britskej Indie, sikkimské kráľovstvo, síce bolo po podpísaní *britsko-sikkimskej zmluvy* z roku 1861 ustanovené za kniežací štát, ale otázka jeho suverenity zostala neurčená. Maldivy boli britským protektorátom od roku 1887 do roku 1965, ale neboli súčasťou Britskej Indie.

## Referencie


## Pozri aj
* Britské kolónie
* Francúzska India
* Portugalská India
* Dánska India
* Francúzska Indočína
* Holandská Východná India

## Zdroj

Kategória:Dejiny Indie
Kategória:Britské kolónie
Kategória:Dejiny Bangladéša
Kategória:Dejiny Spojeného kráľovstva
Kategória:Dejiny Pakistanu
Kategória:Dejiny Mjanmarska
Kategória:Zaniknuté štáty Ázie
The Danger

**The Danger** je detektívny román Dicka Francisa z dostihového prostredia.

## Obsah

Tridsaťdvaročný Andrew Doughlas pracuje pre firmu Liberty Market. Prvý zo série únosov je únos mladej a krásnej Alessie, ktorá je európska hviezda džokejov. Nasledujú únosy Dominica a šéfa anglických dostihov. Napokon sa stane Andrew sám obeťou únosu. Medzitým sa Andrew a Alessia zaľúbia. Na konci sa všetko vyvrcholí policajným zásahom.

Kategória:Knihy Dicka Francisa
Kategória:Knihy z 1983
Kategória:Detektívne romány
Oliver Sacks

**Oliver Wolf Sacks** (* 9. júl 1933, Londýn, Spojené kráľovstvo† 30. august 2015, New York, New York, USA) bol anglický neurológ.

Žil v New Yorku kde pôsobil ako profesor neurológie a psychiatrie na Columbijskej univerzite. Bol autorom viacerých kníh, z ktorých sa niektoré stali bestsellermi. Na motívy jeho knihy *Awakenings* bol natočený rovnomenný film (v slovenčine *[[Čas prebudenia]]*).

## Referencie


## Iné projekty

## Externé odkazy
* Oficiálna stránka
* Profil 
* Oliver Sacks na Kosmas.cz 

## Zdroj

Kategória:Anglickí neurológovia
Kategória:Anglickí autori náučnej literatúry
Kategória:Osobnosti z Londýna
Nissan GT-R

**Nissan GT-R** je športový automobil vyrábaný japonskou automobilkou Nissan, ktorý sa predáva v Japonsku od 6. decembra 2007, v Spojených štátoch od 4. júla 2008 a vo zvyšku sveta od marca 2009..

## Koncepty
Na autosalónoch boli predstavené dva koncepty pred odhalením výrobného modelu. Prvý koncept bol predstavený na Tokyo Motor Show v roku 2001 ako ukážka vozidla GT-R 21. storočia. V roku 2005 na Tokyo Motor Show Nissan predstavil prepracovaný koncept s názvom GT-R Proto, na ktorom by mala byť výroba GT-R na 80 až 90% založená.

## Výroba
### Produkčný model
Sériový model GT-R bol predstavený v roku 2007 na Tokyo Motor Show a začiatok predaja v Japonsku sa uskutočnil dňa 6. decembra 2007. Oficiálny začiatok predaja v USA začal o 7 mesiacov neskôr, dňa 7. júla 2008. Európa sa stala tretím spotrebiteľským trhom, kde sa začal predaj v marci 2009. Veľké rozdiely medzi prvým začiatkom predaja vznikli kvôli nutnosti budovania špeciálnych GT-R servisných centier, kde sa bude opravovať. Takisto motor a vzadu montovaná dvojspojková prevodovka sú ručne montované, čím sa obmedzila výroba na zhruba 1,000 vozidiel mesačne.

### Špecifikácia
Nissan GT-R je poháňaný motorom VR38DETT 3799 cc (3.8 L) DOHC V6. Dve paralelne zapojené turbodúchadlá Ishikawajima-Harima Heavy Industries (IHI) poskytujú rýchle prepĺňanie. Motor má výkon 353 kW (485 koní) pri 6,500 ot/min a 588 Nm pri 3,200-5,200 ot/min. Motor takisto spĺňa kalifornskú emisnú normu ULEV.

* Konfigurácia motora – V6 DOHC
* Vŕtanie x zdvih valca (mm) – 95.5 x 88.4
* Zdvihový objem – 3799 cm³
* Kompresný pomer – 9 : 1
* Maximálny výkon – 353 KW (480 koní) pri 6400 ot/min
* Maximálny kr. moment – 588 Nm pri 3200 – 5200 ot/min
* Vstrekovanie paliva – NISSAN EGI (ECCS) Elektronické vstrekovanie paliva
* Odporúčané palivo –  benzín 98
* Objem palivovej nádrže – 71 l
* Prevodovka - GR6 Dual Clutch Transmission (dvojspojková prevodovka)
* Prevodový pomer - 3.7:1
* Pohon - 4WD

## Referencie

## Externé odkazy
* Nissan GT-R oficiálna globálna stránka 
* Nissan GT-R tlačová informácia
* Nissan GT-R informácie a videá
* AUSmotive.com - GT-R galéria obrázkov
* AUSmotive.com - GT-R Spec V galéria obrázkov
* Severoamerický GT-R Klub Majiteľov 
* GTROC

GT-R
Kategória:Automobily s pohonom 4 × 4
Kategória:Kupé
Kategória:Športové automobily
Paštuni

náhľad|Paštuni
**Paštuni** (iné názvy: **Paštúni, Pachtuni**; zastarano: *Paštunovia* či *Paštúnovia*; skôr historicky: **[[Afganci]]**; najmä v Indii a Pakistane: **Patáni**; po paštsky (v závislosti od nárečia): *paštún/pachtún/páštún/páchtún/puchtún*; po hindsky *pathán*; po perzsky *afghán*) je národ v Afganistane a Pakistane. Ich jazykom je paštčina, ktorá patrí do iránskej vetvy indoeurópskych jazykov. Nábožensky sú to moslimovia-sunniti. V Pakistane ich žije približne 30 miliónov, v Afganistane približne 12 miliónov. V 18. storočí vytvorili štát Afganistan, ktorý je pomenovaný podľa ich historického názvu Afganci.

## Iné projekty

Kategória:Etniká, národy a národnosti
Kategória:Afganistan
Kategória:Pakistan
Hrb

**Hrb** môže byť:
*vypuklina na chrbte, pozri hrb (chrbát)
*okrúhla vyvýšenina, kopec, hrboľ
*názov vrchu v Busove, pozri Hrb (vrch v Busove)
*názov vrchu na Poľane, pozri Hrb (vrch)

**HRB** môže byť:
*druh bielkoviny, pozri HRB (gén)
*Hrvatsko revolucionarno bratstvo
Ratagius

**Václav Ratagius** (alebo **Rataj, Ratag, Ratigius**) bol český učiteľ, exulant po roku 1620. Vyučoval na Markušovskej škole a v roku 1636 sa stal je správcom. Napísal knihu *Sententiac Dominicales* (Nedeľňajšie úvahy) pre mladých začiatočníkov a venoval ju bratom, Imrichovi, Baltazárovi a Samuelovi Mariassyovým s dátumom 13. septembra 1637. Z Markušoviec ho preložili do Batizoviec, kde jeho stopa mizne.

## Referencie

Kategória:Českí pedagógovia
Ralph Merkle

**Ralph C. Merkle** (* 2. február 1952) je americký výskumník v oblasti asymetrického šifrovania a v súčasnosti aj v oblastiach molekulárnej nanotechnológie a kryoniky.

Merkle je považovaný za jedného z priekopníkov asymetrickej kryptografie. Spoločne s Martinom Hellmanom je autorom tzv. Merkleho-Hellmanovho kryptosystému, spolu s Ivanom Damgårdom zas prišiel s tzv. Merkleho-Damgårdovou konštrukciou kryptografických hašovacích funkcií. Je tiež autorom konceptu hašovacieho stromu, niekedy nazývaného tiež Merkleho strom.

## Zdroj

Kategória:Narodenia v 1952
Kategória:Nositelia Hammingovej medaily
Kategória:Informatici USA
Kategória:Matematici USA
Durandova línia

**Durandova línia** ( alebo Zero Line) je demarkačná línia tvoriaca súčasnú afgansko-pakistanskú hranicu. Vedie od iránsko-afganskej hranice až k hranici pakistansko-čínskej, v dĺžke 2&nbsp;640 kilometrov.

## Dejiny
Durandova línia je výsledkom afgansko-britských rokovaní, ktoré prebiehali medzi afganskou vládou a misiou vyslanou do Kábulu indickým vicekráľom v roku 1893. Misiu viedol tajomník ministerstva zahraničia vlády vtedajšej Britskej Indie Mortimer Durand, podľa ktorého je línia pomenovaná.

Delimitácia Durandovej línie bola dokončená v roku 1896. Pri súbežných jednaniach s Perziou bol vymedzený aj najsevernejší bod dnešnej iránsko- pakistanskej hranice a spoločná anglo-ruská komisia vymedzila v roku 1895 i východnú časť afgansko-ruských hraníc. Touto delimitáciou afgansko-ruských hraníc vznikol tzv. Vachánsky koridor.

## Hraničný spor
Po vzniku Pakistanu v roku 1947 Afganistan viackrát vyhlásil, že Durandova línia mu bola Britmi vnútená a po niekoľko desaťročí jej platnosť opakovane spochybňoval. Paštunské kmene, ktorých územie táto línia umelo rozdelila, jej existenciu od samého začiatku neuznali a dodnes sa ju snažia ignorovať.

## Referencie


## Literatúra
* Roux, Jean-Paul: Dejiny Strednej Ázie, Nakladateľstvo Lidové noviny (2007), Praha, ISBN 978-80-7106-867-9
* Strnad, Jaroslav, Filipský, Jan, Holman, Jaroslav, Vavroušková, Stanislava: Dejiny Indie, Nakladateľstvo Lidové noviny (2003), Praha, ISBN 80-7106-493-9

## Pozri aj
* Vachánsky koridor
* Veľká hra

## Externé odkazy
* Text dohody o Durandovej línii (en) 
* Koniec imaginárnej Durandovej línie – stať na www.afghanland.com (en) 

## Zdroj

Kategória:Dejiny Afganistanu
Kategória:Dejiny Pakistanu
Kategória:Dejiny Tadžikistanu
Kategória:Dejiny Iránu
Kategória:Dejiny Indie
Kategória:Dejiny Spojeného kráľovstva
Kategória:Dejiny Ruska
Kategória:Geografia Afganistanu
Kategória:Geografia Pakistanu
Kategória:Geografia Iránu
Hero

„**Hero**“ je singel speváka a gitaristu kanadskej rockovej skupiny Nickelback, Chada Kroegera, vydaný dňa 10. júna 2002 v Európe a 28. mája v Spojených štátoch. Singel bol nahraný na soundtrack filmu *[[Spider-Man (film)|Spider-Man]]*. Existujú dve verzie piesne, jedna s orchestrálnym pozadím a druhá bez.

## Podklad
Pieseň je výsledkom spolupráce Chada Kroegera s Joseym Scottom.

Matt Cameron, ktorý v skladbe hral na bicie, sa neobjavil na hudobnom videu kvôli rodinným dôvodom. Preto bol nahradený bubeníkom skupiny Our Lady Peace, Jeremym Taggartom. 

Gitarista skupiny Alice in Chains, Jerry Cantrell bol pôvodne vybraný na nahranie sóla (neskôr sólo zahral Tyler Connolly), ale odišiel pretože sa sústredil na svoj sólový album.

## Rebríčky

## Zostava
* Chad Kroeger zo skupiny Nickelback - rytmická gitara, vokály
* Josey Scott zo skupiny Saliva - akustická gitara, vokály
* Tyler Connolly zo skupiny Theory of a Deadman - sólová gitara 
* Mike Kroeger zo skupiny Nickelback - basová gitara 
* Matt Cameron zo skupín Pearl Jam a Soundgarden - bicie

## Referencie

Kategória:Piesne z 2002
Kategória:Piesne skupiny Nickelback
Kategória:Single z 2002
Kategória:Kanadské rockové piesne
Wáchán

[thumb|Mapa [Afganistanu s Vachánskym koridorom (vpravo hore, ukazuje naň šipka)]]
**Wáchán** alebo **Váchán** (po perzsky واخان – daríjska výslovnosť:wáchán, iránskoperzská výslovnosť: váchán, po rusky *Vachan*), geograficky aj **Wáchánsky/Váchánsky/Vachanský/Wakkanský koridor** je úzky, riedko obývaný koridor vo východnom Afganistane, v ktorého najvýchodnejšej časti hraničí Afganistan s Čínskou ľudovou republikou. Na rovnakom mieste je rovnomenný afganský okres.

## Poloha
Wáchánsky koridor leží v Badachšánskej provincii Afganistanu, v pohorí Pamír. Je veľmi úzky, jeho šírka v niektorých miestach nepresahuje 10 kilometrov. Na severe hraničí s Tadžikistanom (Hornobadachšánskou autonómnou oblasťou), na juhu s Pakistanom (časťou Kašmíru, spravovanou Pakistanom) a na východe s Čínskou ľudovou republikou (čínskym Turkestanom, teraz autonómnou oblasťou Sin-ťiang). Na hranici s Čínskou ľudovou republikou sa nachádza v nadmorskej výške  ťažko priechodný Vakdžirský priesmyk. Na afgansko-čínskej hranici dochádza k najväčšej časovej zmene na svete – z +4:30 UTC na +8 UTC (celá Čínska ľudová republika má jednotný pekingský čas).
thumb
[thumb|Vachánsky okres v [Badachšán|Badachšánskej provincii]]

## Dejiny
Terénom súčasného koridoru viedla jedna z obchodných ciest z Číny do Strednej Ázie, prechádzal tadeto okrem iného Marco Polo v roku 1271. 
Súčasný Wáachánsky koridor bol vytvorený na konci 19. storočia, v rámci tzv. Veľkej hry medzi Britským impériom a Ruskou ríšou. Ako súčasť Durandovej línie bol zámerne vklinený medzi ruské a britské dŕžavy a slúžil ako nárazníková zóna medzi Britskou Indiou a ruským Turkestanom. Vznikla tak krátka čínsko-afganská hranica, ktorej priebeh Čínska ľudová republika zmluvne uznala až v roku 1963.

## Referencie


## Literatúra
* Roux, Jean-Paul: Dějiny Střední Asie, Nakladatelství Lidové noviny (2007), Praha, ISBN 978-80-7106-867-9
* Strnad, Jaroslav, Filipský, Jan, Holman, Jaroslav, Vavroušková, Stanislava: Dějiny Indie, Nakladatelství Lidové noviny (2003), Praha, ISBN 80-7106-493-9

## Pozri aj
* Durandova línia
* Veľká hra

## Externé odkazy
* Prameň Oxu - cesta do Vachánskeho Pamíru a cez Dilisangský priesmyk do Misgaru (en)

## Zdroj

Kategória:Geografia Afganistanu
Kategória:Okresy v Afganistane
Tatranská magistrála

[right|thumb|Tatranská magistrála medzi [Hrebienok|Hrebienkom a Skalnatým plesom]]
[right|thumb|Traverz Tatranskej magistrály medzi [Popradské pleso|Popradským plesom a Sedlom pod Ostrvou]] 
 **Tatranská magistrála** je červeno značený turistický chodník, prechádzajúci južnými svahmi Západných a Vysokých Tatier. Je najdlhším súvislým turistickým chodníkom vo Vysokých a Západných Tatrách. Jeho názov bol vytvorený v 30-tych rokoch 20. storočia. Celková dĺžka je okolo 72 kilometrov a optimálny čas prechodu je 34 dni.

## História
Pôvodnú myšlienku na vybudovanie chodníka publikoval Hugo Jeltsch v roku 1903 v ročenke Uhorského karpatského spolku. V tej dobe už niektoré úseky dnešnej magistrály existovali, ale neboli prepojené do jedného celku. Nápad oživil v roku 1923 Petr Karel (pod pseudonymom Karel Petrovič), keď popísal svoju cestu vtedajšími chodníkmi a vytvoril návrh na ich prepojenie do *Vyšnej cesty tatranskej*, pre ktorú navrhol pomenovanie *Sokolská cesta*. Klub československých turistov návrh uskutočnil v rokoch 19311937 na vlastné náklady so štátnym príspevkom. V neskorších rokoch došlo k niekoľkým zmenám hlavne preloženie a skrátenie úseku medzi Batizovským a Velickým plesom. Najväčším zásahom sa stalo uzavretie celého hrebeňa Belianskych Tatier v roku 1978, čím sa magistrála skrátila o 19 kilometrov. Tento úsek viedol z Kopského sedla hrebeňom Belianskych Tatier cez Kobylí vrch do Tatranskej Kotliny.

## Súčasnosť
Terajší západný koniec červenej značky je rázcestie na Tokárinách neďaleko obce Jalovec pri Liptovskom Mikuláši. Od nej chodník prechádza južnou stranou Zápaných Tatier do Podbanského a ďalej, južnými svahmi Vysokých Tatier. Východný koniec magistrály je pri Veľkom Bielom plese pod Kopským sedlom. Celková dĺžka Tatranskej magistrály je približne 72 km a celkový čas potrebný k jej zdolaniu je asi 20 hodín. Často sa ako magistrála uvádza len jej vysokotatranská časť od Podbanského. Tá sa od západotatranskej líši hlavne tým, že je vedená vyššie v horách s výraznejším prevýšením.

## Priebeh trasy

## Referencie

## Pozri aj
* Podtatranská cyklomagistrála

Kategória:Turistické trasy na Slovensku
Kategória:Vysoké Tatry
Kategória:Západné Tatry
Sovietske Rusko

**Sovietske Rusko** () môže byť:
* neformálne:
** ruský komunistický štát, ktorý existoval v rokoch 19171922, teda pred vznikom Sovietskeho zväzu, pozri Ruská socialistická federatívna sovietska republika
** zväzová republika Sovietskeho zväzu (19221991), pozri Ruská sovietska federatívna socialistická republika
* nesprávne: Sovietsky zväz

## Pozri aj
* ''Sovetskaja Rossija'' (noviny), ruské noviny vydávané od roku 1956
Kapellbrücke

náhľad|Pohľad na most
**Kapellbrücke** alebo po slovensky **Kaplnkový most** je najstarší drevený most v Európe, ktorý slúžil aj ako mestské opevnenie a dnes je hlavnou pamätihodnosťou Luzernu. Bol postavený v roku 1333.
                                                            
## Poloha
Luzern leží v centre Švajčiarska 70 km na východ od Bernu a možno sa tam dostať po diaľnici N2 alebo vlakom. Najbližšie letisko je v Zürichu vzdialenom 68 km.

## Dejiny
Mesto Luzern v mestskej jazykovej oblasti Švajčiarska leží v alpskej horskej oblasti na severozápadnom brehu Luzernského jazera. Zastrešený drevený most sa stal symbolom mesta. Postavili ho v roku 1333 a je najstarším mostom v Európe. Je dlhý 198 m a vedie uhlopriečne cez rieku. Na južnom konci je osemhranná zastrešená vodná veža; táto veža a most boli súčasťou mestského opevnenia. Vtedy veža slúžila aj ako väzenie, v ktorom bola mučiareň. Vo veži bola aj mestská pokladnica. V mostnom zastrešení sa nachádza 112 trojhranných obrazov pochádzajúcich zo začiatku 17. storočia. Začiatkom 19. storočia boli zreštaurované a predstavujú históriu mesta Luzernu a hrdinské činy obyvateľov z jeho okolia v boji o nezávislosť. Okrem toho sú tu ilustrácie zo života mestských svätcov Leodegara a Maurítia, vybavené aj vysvetľujúcimi textami.

O niečo ďalej na západ sa nachádza druhý most cez rieku Reuss, ktorý pochádza z roku 1407 a v 17. storočí bol vyzdobený pochmúrnymi obrazmi tanca smrti. 

## Iné projekty

zdroje: Divy sveta ISBN 80-551-0281-3

Kategória:Mosty vo Švajčiarsku
Kategória:Stavby v Luzern
Kategória:Drevené mosty
Abraham Lempel

**Abraham Lempel** (* 10. február 1936, Ľvov, Ukrajina, vtedy Poľsko – † 4. február 2023) bol izraelský informatik.

Je známy predovšetkým vďaka bezstratovému kompresnému algoritmu LZ77, ktorý vyvinul spoločne s Jacobom Zivom. Považuje sa za jedného z priekopníkov teórie kódovania.

## Referencie

## Iné projekty

## Zdroj

Kategória:Osobnosti z Ľvova
Kategória:Izraelskí informatici
Kategória:Informatici židovského pôvodu
Kategória:Izraelské osobnosti židovského pôvodu
Kategória:Nositelia Hammingovej medaily
Kategória:Členovia Európskej akadémie vied a umení
Kategória:Členovia United States National Academy of Sciences
Jacob Ziv

**Ja'akov Ziv** (, ; * 27. november 1931, Tverja – 25. marec 2023) bol izraelský informatik, ktorý spoločne s Abrahámom Lempelom vyvinul bezstratové kompresné algoritmy LZ77 a LZ78. Obaja potom v spolupráci s Terrym Welchom vyvinuli ich vylepšenie, LZW. Je nositeľom viacerých ocenení a v rokoch 1996 až 2004 bol prezidentom Izraelskej akadémie vied a klasického vzdelávania.

## Životopis
Narodil sa v Tverji v britskom mandáte Palestína a študoval elektroinžinierstvo na Technione v Haife, kde postupne získal tituly B.Sc., Dip. Eng. a M.Sc. (1954 a 1957). V následnom doktorandskom štúdiu pokračoval na Massachusettskom technologickom inštitúte, kde v roku 1962 získal titul D.Sc.

V roku 1970 začal pôsobiť na svojej alma mater v Haife, kde sa stal profesorom. Jeho výskum zahŕňa kompresiu dát, teóriu informácie a štatistickú komunikačnú teóriu. V rokoch 1974 až 1976 bol dekanom fakulty elektroinžinierstva a v rokoch 1978 až 1982 viceprezidentom pre akademické záležitosti. Od roku 1987 strávil tri roky v Informačnom výskumnom oddelení Bell Labs v Murray Hill v New Jersey.

## Referencie

## Iné projekty

## Zdroj

Kategória:Nositelia Hammingovej medaily
Kategória:Izraelskí informatici
Kategória:Informatici židovského pôvodu
Kategória:Izraelské osobnosti židovského pôvodu
Kategória:Židia v Britskom mandáte v Palestíne
Kategória:Členovia American Philosophical Society
Kategória:Členovia Európskej akadémie vied a umení
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Nositelia Izraelskej ceny
Kategória:Absolventi MIT
Britsko-afganské vojny

**Britsko-afganské vojny** (iné názvy: **anglo-afganské vojny, anglicko-afganské vojny, afganské vojny, afgansko-britské vojny, afgansko-anglické vojny**) je súhrnné označenie pre tri koloniálne vojny Spojeného kráľovstva, ktorých cieľom bolo ovládnuť Afganistan, konkrétne:
*prvá britsko-afganská vojna (1838 – 1842)
*druhá britsko-afganská vojna (1878 – 1880)
*tretia britsko-afganská vojna (1919)
Poézia Ulice

***Poézia Ulice*** je prvý sólový album bratislavského rappera Bacila, člena hip-hopovej skupiny Drvivá Menšina. Album vyšiel 1. júla 2008 pod vydavateľstvom Odbery records s distribúciou od Sony BMG. O produkcie na albume sa postarali G-Bod, Deryck, Grimaso, Abe, Danosť a ako hostia sa predstavili Čistychov, DNA, Otecko, Biely, Supa (zo skupiny Moja Reč) a iní.

Prvé informácie o albume sa objavili na internete v marci 2008, neskôr sa na internete objavila skladba "V mojom meste", singel "Poézia Ulice" a skladba "Nesprávny ťah" sa objavila na výberovke *PreHlad 2008*. Album nakoniec vyšiel 1. júla (v rovnaký deň ako albumy *[[LOVE (peňáze/láska)]]* od DNA a *Odbery* od rappera Sketu).

K skladbe "Nesprávny ťah" bol urobený videoklip, premiéru mal v novembri 2008.Réžiu mal na starosť Braňo Vincze a kameru Michal Hlucháň. Klip opisuje príbeh Bacilovho bratranca a jeho skúsenosti s drogami.
## Zoznam skladieb

## Výroba albumu
* Martin "Bacil" Ivanič – rap
* Milan "Opak" Janáči - nahrávanie
* G-Bod - mix, hudobná produkcia
* DJ Jazzy - mix a master
* SadoRHB - dizajn obalu
* Boris Németh - fotografie
* Deryck - hudobná produkcia
* Grimaso - hudobná produkcia
* Abe - hudobná produkcia
* Danosť - hudobná produkcia, rap
* Šegy 100 - rap
* Slipo - rap
* Biely - spev
* Vladis - rap
* Daniel "Čistychov" Chládek - rap
* DNA - rap
* Baška - spev
* Branislav "Otecko" Korec - rap
* Supa - rap
* Stoka - rap
* Berezin - rap
## Externé odkazy
* youtube.com - klip "Nesprávny ťah"
## Referencie

Kategória:Hudobné albumy z 2008
Kategória:Slovenské hip-hopové albumy
Kategória:Debutové albumy
Kategória:Albumy rapera Bacila
Michael (album)

***Michael*** je prvý posmrtný album Michaela Jacksona, ktorý vyšiel 14. decembra 2010 vydavateľstvom Epic Records v spojení s MJ Estate. Po deviatich rokoch od vydania albumu Invincible (vyšiel v októbri 2001) je tu štúdiová platňa s novými nahrávkami. Album obsahuje 10 nových skladieb, ktoré Michael doteraz nevydal. Album je dôkazom toho že Kráľ Popu pracoval neustále v predstihu na novom albume. Fanúšikovia nemali vedomie o tom, že Michael písal a nahrával nové piesne všade, kde sa nachádzal, či už to bolo v New Jersey, kde pobudol u priateľa, až po štúdiá v Las Vegas a Los Angeles, kde pracoval s malou skupinou vybraných hudobníkov.
Obal albumu vytvoril maliar Kadir Nelson v roku 2009. Jeho olejomaľba znázorňuje najdôležitejšie momenty v živote speváka.

## Zoznam Skladieb

# Hold My Hand (ft. Akon)    (Aliaune Thiam, Giorgio Tuinfort, Claude Kelly) 3:32
# Hollywood Tonight                             (Michael Jackson, Brad Buxer) 4:30
# Keep Your Head Up (Michael Jackson, Eddie Cascio, James Porte) 4:50
# (I Like) The Way You Love Me (Michael Jackson) 4:33
# Monster (ft. 50 Cent) (Michael Jackson, Eddie Cascio, James Porte, Curtis Jackson) 5:05
# Best of Joy (Michael Jackson) 3:02
# Breaking News (Michael Jackson, Eddie Cascio, James Porte) 4:14
# (I Can't Make It) Another Day (ft. Lenny Kravitz) (Lenny Kravitz) 3:55
# Behind the Mask (Michael Jackson, Ryuichi Sakamoto, Chris Mosdell) 5:01
# Much Too Soon (Michael Jackson) 4:33

## Skladby

Pieseň Breaking News bola nahraná v New Jersey roku 2007 a dokončená krátko po Michaelovej smrti. Skladba hovorí o nevraživosti médií a ich túžbou po informáciách, ktoré Michaela ničili.

Naopak pieseň Hold My Hand je duet medzi Michaelom Jacksonom a Akonom nahravaný v roku 2007. Pieseň začína slovami: "This life don´t last forever, so tell me what we´re waiting for" (Tento život netrvá večne tak mi, povedz načo ešte čakáme). 

Kategória:Albumy Michaela Jacksona
Gmina Lipnica Wielka

**Lipnica Wielka** (Gmina Lipnica Wielka) je vidiecka gmina v Poľsku v Malopoľskom vojvodstve.

Má rozlohu 67,47&nbsp;km² a žije tu 5 592 obyvateľov (2006), priemerná hustota zaľudnenia je 82,9 osôb/km².

Sídlom okresu, v ktorom sa obec nachádza, je mesto Nowy Targ.

## Iné projekty

Kategória:Obce v Poľsku
Alpine Electronics

**Alpine Electronics, Incorporated** (transkripciou: *Arupain kabušiki gaiša*) je výrobca automobilových náhradných dielov, autorádií a navigačných systémov. Ponúka širokú škálu výrobkov, vrátane multimediálnych jednotiek, zosilňovačov, reproduktorov, subwooferov a zariadení na spracovanie zvukového signálu.

## Referencie

## Externé odkazy
* Alpine Electronics Globálna Webstránka

Kategória:Podniky v Japonsku
Kategória:Automobilový priemysel
Kategória:Výrobcovia audiotechniky
Horný Liptov

**Horný Liptov** je jeden z troch subregiónov Liptova. Tvorí východnú časť tohto regiónu a v podstate kopíruje bývalý obvod Liptovský Hrádok (r. 1960-1996) spoločne s obcami Štrba a Liptovská Teplička a katastrálnym územím Štrbské Pleso. V rokoch 1945-60 bol horný Liptov súčasťou vtedajšieho okresu Liptovský Hrádok, ktorý bol po r. 1996 včlenený do okresu Liptovský Mikuláš. Obce Štrba (s miestnymi časťami Tatranská Štrba a Štrbské Pleso) aj napriek tomu, že z historického hľadiska (ľudový kroj je hornoliptovského typu) prináležia k Liptovu, vždy boli súčasťou okresu Poprad a zároveň aj iného kraja (resp. VÚC). Celková rozloha:  (z toho  z okresu Liptovský Mikuláš a  z okresu Poprad), počet obyvateľov (r. 2009): 29 552 (z toho 23 472 obyvateľov z okresu Liptovský Mikuláš a 6 080 obyvateľov z okresu Poprad).

Prirodzeným centrom subregiónu je mesto Liptovský Hrádok s mestskou časťou Dovalovo, okrem neho tu leží 18 vidieckych obcí - 16 je súčasťou okresu Liptovský Mikuláš a 2 súčasťou okresu Poprad. Západne od obcí Liptovský Ján, Uhorská Ves a Jamník leží subregión stredný Liptov, kým východne od Štrby a Liptovskej Tepličky región Spiš, konkrétne jeho subregión stredný Spiš. Najľudnatejšou vidieckou obcou je Štrba (3 760 obyvateľov), najmenej zaľudnenou je Vyšná Boca (105 obyvateľov). Najväčšie katastrálne územie zaberá obec Východná (), naopak najmenšie Uhorská Ves ().

## Obce
* Hybe
* Jamník
* Kráľova Lehota
* Liptovská Kokava
* Liptovská Porúbka
* Liptovská Teplička
* Liptovský Ján
* Liptovský Peter
* Malužiná
* Nižná Boca
* Podtureň
* Pribylina
* Uhorská Ves
* Vavrišovo
* Važec
* Východná
* Vyšná Boca

## Referencie

Kategória:Liptov
Kategória:Regióny na Slovensku
Austrálčania

**Austrálčania** môžu byť:
*(akíkoľvek) obyvatelia Austrálie, pozri pod Demografia Austrálie
*nepresne: austrálski domorodci
Copa Telmex 2010

**[[Copa Telmex]] [[2010]]** bol tenisový turnaj mužov, ktorý sa konal v dňoch  od 15. do 21. februára 2010  na otvorených antukových dvorcoch v argentínskom meste Buenos Aires. Titul v dvojhre získal Španiel Juan Carlos Ferrero, ktorý vo finále porazil svojho krajana Davida Ferrera. Bol to jeho 14. titul v dvojhre na okruhu ATP.  Titul vo štvorhre získali Argentínčania Sebastián Prieto a Horacio Zeballos, ktorí vo finále porazili nemecko-austrálsky pár Simon Greul, Peter Luczak. Pre S. Prieta to bol desiaty a pre H. Zeballosa prvý titul vo štvorhre na okruhu ATP. 

## Víťazi
### Dvojhra mužov

** [[Juan Carlos Ferrero]]** vs.  David Ferrer 5-7 6-4 6-3

### Štvorhra mužov

** [[Sebastián Prieto]] /  [[Horacio Zeballos]]** vs.  Simon Greul /  Peter Luczak 7-64, 6-3 

## Externé odkazy
* Oficiálna stránka turnaja


Kategória:Copa Telmex
Kategória:ATP World Tour 2010
Austrálski domorodci

náhľad|Vyobrazenie austrálskych domorodcov z knihy Obrazy z jižní polokoule z roku 1901.
**Austrálski domorodci** (iné názvy pozri dole) sú pôvodní obyvatelia Austrálie pred príchodom Európanov a ich súčasní potomkovia. 

## Názvy
Slovenské synonymá sú: **domorodí Austrálčania**, **praobyvatelia Austrálie**, **pôvodní obyvatelia Austrálie**, **aborigéni** [resp. staršie **aborigénovia**] **(Austrálie)**, **aboriginci (Austrálie)**, **Aborigináli**, **aborigines**, zriedkavo: **[[Aborigini]]**/**Aboriginovia**, **Protoaustrálčania**/**Praaustrálčania** , nepresne: **Austrálčania**, zastarano: *austrálski černosi, Austrálci*, ľudovo aj *Aborigénci, Aborigenci, Aboridžinci, (?)Aborigidi*.

Anglické názvy sú: *Indigenous Australians*, *Aborigines* alebo *Aboriginals*. 

Termín *aborigines* (z lat. *ab origine* - od začiatku, pôvodne) sa v latinčine používal na označenie pôvodných obyvateľov Latia, nazývaných po slovensky Aborigini/Aboriginovia; prvýkrát sa spomína v diele básnika Lykofróna. Najneskôr od roku 1789 sa v angličtine začal používať v užšom zmysle na označenie pôvodných obyvateľov Austrálie, alebo v širšom zmysle na označenie pôvodných obyvateľov iných území. Používanie slova *Aborigenes* (anglické príd. meno znie aboriginal) alebo *Aboriginals* dostalo časom v Austrálii čiastočne negatívny podtón, preto sa od osemdesiatych rokov 20. storočia presadzuje opäť opisný výraz *indigenous Australians* (domorodí Austrálčania/austrálski domorodci) a podobne.

## Charakteristika
Antropologicky patria medzi australoidov, teda do oceánskej vetvy veľkej ekvatoriálnej rasy, a najbližší sú im Veddovia v Indii a na Srí Lanke. Do Austrálie pravdepodobne prišli asi pred 30-20 tisíc rokmi z južnej Indie a Srí Lanky cez ostrovy juhovýchodnej Ázie a cez juh Novej Guiney. Ich počet sa dnes odhaduje na 270 000, ale materinský jazyk z nich ovláda len 40 000 
osôb.

## Referencie


Kategória:Etniká, národy a národnosti
Kategória:Austrália
Aborigini

**Aborigini** alebo **Aboriginovia** môže byť v etnografii:
* kmeň, z ktorého vznikli spojením s Trójanmi Latinovia, pozri Aborigini (Latium)
* aborigéni
Bartková (vrch)

**Bartková** () je hôľnatý vrch v Nízkych Tatrách. Leží nad Pohorelou, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Banskobystrickom kraji, v okrese Brezno a na katastrálnom území obce Pohorelá. Najbližšími sídlami sú južne situované obce Pohorelá a Vaľkovňa, severne sa nachádza Liptovská Teplička. Vrch je súčasťou Národného parku Nízke Tatry.

## Opis
Bartková leží v hlavnom hrebeni Kráľovohoľských Tatier, medzi Andrejcovou () a Orlovou (). Južným smerom susedí Skalka () a Ždiarna (), východným Orlová, Kráľova hoľa () a Dzurová (), severným Holica () a Panská hoľa () a západným je Ždiarskym sedlom oddelená Andrejcová a Veľká Vápenica (). Severné svahy masívu odvodňuje Ždiarsky potok do Čierneho Váhu, voda z južných odteká Kopanickým potokom do Hrona. Vrcholom vedie Cesta hrdinov SNP. Na severnej časti hole smrekový les vystupuje až do výšky , no v okolí vrcholu sú početné skalky a kamenné moria. 

### Výhľady
Hrebeň i vrcholovú časť pokrýva nízka hôľnatá vegetácia, umožňujúca nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Vysoké a Západné Tatry, Chočské a Kremnické vrchy, Poľanu, Veporské a Stolické vrchy, no tiež Horehronské podolie.

## Prístup
* po  červeno značenej magistrále (Cesta hrdinov SNP) po hlavnom hrebeni:
** od západu zo sedla Priehybka cez Ždiarske sedlo
** od východu z Kráľovej hole cez Orlovú
* po  modrej značke:
** od juhu z Pohorelej okolo útulne Andrejcová
** zo severovýchodu z Liptovskej Tepličky cez Budnárku

## Referencie

## Pozri aj
* Kráľova hoľa (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape
* Základné info o vrchu

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Pohorelá
Ždiarske sedlo

**Ždiarske sedlo** () je sedlo v Nízkych Tatrách nad obcou Pohorelá. 

Oddeľuje masívy Andrejcovej () na západe a Bartkovej () na východe v Kráľovohoľskej časti pohoria a tvorí prechod cez hlavný hrebeň z Pohorelej a Liptovskej Tepličky. Vedie ním hranica medzi geomorfologickými časťami Priehyba (na západe) a Kráľova hoľa (na východe). 

Sedlom prechádza červeno značená Cesta hrdinov SNP. Na južnom svahu sa nachádza prameň vody.

## Prístup
* po  značke (turistická magistrála Cesta hrdinov SNP) z východu od Kráľovej hole cez Bartkovú, resp. zo západu z Andrejcovej
* po  z Pohorelej

## Referencie

## Iné projekty

## Externé odkazy
* Základné info o sedle
* Poloha na turistickej mape

Kategória:Sedlá Nízkych Tatier
Douglas DC-5

**Douglas DC-5** je najmenej známe lietadlo zo slávnej série dopravných lietadiel DC. Bolo to dvojvrtuľové lietadlo určené pre kratšie cesty ako DC-3 alebo DC-4. Malo 16-22 sedadiel.

## Technické údaje
thumb|Douglas DC-5, asi 1939

Údaje platí pre DC-5
* Rozpätie: 23,77 m
* Dĺžka: 18,96 m
* Výška: 6,04 m
* Nosná plocha: 76,55 m²
* Hmotnosť prázdneho lietadla: 6 243 kg
* Vzletová hmotnosť: 9 072 kg
* Maximálna rýchlosť: 370 km/h
* Cestovná rychlosť: 325 km/h 
* Dostup: 7 225 m
* Dolet: 2 575 km
* Stúpavosť: 8,1 m/s 

## Dizajn a vývoj
DC Model 5 bol vyvinutý v roku 1938 ako osobné lietadlo s kapacitou 18 alebo 24 pasažierov. Obsahovalo inovatívne funkcie ako horné krídlo a trojkolesový podvozok, pomerne unikátna bola konfigurácia uľahčujúca vstup cestujúcich, naloženie a srvis motora.

## Referencie


## Literatúra
* 

## Iné projekty

Kategória:Lietadlá Douglas
Kategória:Dopravné lietadlá USA
Sedlo pod Svišťovkou

**Sedlo pod Svišťovkou** (, , ) je sedlo vo Vysokých Tatrách, ktoré sa nachádza v juhozápadnom hrebeni Veľkej Svišťovky a oddeľuje Veľkú Svišťovku () od Svišťového hrbu.

Sedlo pod Svišťovkou je jedným z dvoch plytkých trávnato-skalnatých sediel medzi Malým Kežmarským štítom a Veľkou Svišťovkou. Druhým z nich je Nižné Sedlo pod Svišťovkou položené o 7 metrov nižšie medzi Zlatým hrbom a Svišťovým hrbom. Tieto sedlá a štíty oddeľujú od seba stredné časti Huncovskej kotlinky a Dolinu Zeleného plesa, teda horné časti Huncovskej kotliny a Doliny Kežmarskej Bielej vody. Zo Sedla pod Svišťovkou do Doliny Zeleného plesa zostupuje Krajný Lendacký žľab, z Nižného Sedla pod Svišťovkou zase Zadný Lendacký žľab.

Cez Sedlo pod Svišťovkou prechádza červeno značená Tatranská magistrála, vedúca zo Skalnatej doliny a prechádza sedlom dolu cez Krajný Lendacký žľab a Lendackú úboč do Doliny Zeleného plesa. Sedlo pod Svišťovkou je najvyšším bodom na celej trase Tatranskej magistrály.

## Turistické trasy
*  červeno značená Tatranská magistrála vedúca zo Skalnatej doliny cez Huncovskú úboč na Sedlo pod Svišťovkou, zo sedla dole ku Zelenému plesu.
** Čas prechodu zo Skalnatej chaty do Sedla pod Svišťovkou: 1:20&nbsp;h v oboch smeroch
** Čas prechodu zo Sedla pod Svišťovkou k Chate pri Zelenom plese: 45&nbsp;min, ↑&nbsp;1:35&nbsp;h

## Referencie

## Iné projekty

## Externé odkazy
* Poloha na turistickej mape

Kategória:Sedlá Vysokých Tatier
Fallout 3

***Fallout 3*** je počítačová hra typu RPG vydaná roku 2008 ako tretí diel série hier Fallout. Tvorcom hry je spoločnosť Bethesda Softworks a vydavateľom Zenimax.

Fallout 3 sa odohráva v roku 2277, 36 rokov po udalostiach z Fallout 2 a 200 rokov po nukleárnej apokalypse, ktorá zdevastovala svet. Hra vezme hráča do úlohy obyvateľa Vaultu 101, prístrešia k ochrane malého počtu ľudí počas nukleárneho spádu.

Po vydaní Fallout 3 dostal veľmi pozitívne ohlasy od kritikov a ocenenie Game of the Year; pozitívne ohlasy mal najmä otvorený koniec hry a flexibilný „character-leveling“ systém. NPD Group odhaduje, že Fallout 3 sa predalo cez 610&nbsp;000 kópií počas prvého mesiaca od vydania v októbri 2008. Hra sa predávala lepšie ako predchádzajúca hra od Bethesda Softworks, The Elder Scrolls IV: Oblivion, ktorej sa v prvom mesiaci predalo takmer 500&nbsp;000 kusov.

## Zdroj
* 

Kategória:Fallout
Kategória:Hry pre Windows
Kategória:Hry pre Xbox 360
Kategória:Hry pre PlayStation
Kategória:Počítačové hry z 2008
Kategória:Počítačové hry
Kategória:First-person shooter
Pod Ostrvou

**Pod Ostrvou** alebo aj **Sedlo pod Ostrvou** (; , ) je sedlo v centrálnej časti Tatier, medzi Ostrvou () a Tupou (). Cez sedlo vedie Tatranská magistrála, spájajúca Chatu pri Popradskom plese so Sliezskym domom. Nad sedlom je vrch Ostrva a v jej severozápadnej stene je špicatý skalný útvar, nazvaný Ihla v Ostrve. Tá je vyhľadávanou lokalitou horolezcov.

## Názov
Sedlo je pomenované podľa polohy pod Ostrvou. Názov je známy aj v nesprávnom tvare Osterva (podľa poľského *Osterwa*) má ľudový pôvod. Pravdepodobne vrch autorovi názvu, pripomínal ostrvu - žŕdku na sušenie trávy.

## Poloha
Sedlo sa nachádza vo Vysokých Tatrách, v rázsoche, vybiehajúcej z Popradského Ľadového štítu v hlavnom hrebeni Vysokých Tatier. V Končistej sa hrebeň stáča juhozápadným smerom a oddeľuje tak severozápadne ležiacu Zlomiskovú a Mengusovskú dolinu a južne situovanú vetvu Štôlskej doliny. Severozápadne je pod sedlom Popradské pleso, odkiaľ voda odteká potokom Krupá, južne sa zvažujúce svahy odvodňuje potok veľký Šum. Sedlo patrí do Tatranského národného parku a vedie ním hranica národnej prírodnej rezervácie Mengusovská dolina a Štôlska dolina.

Sedlo i hrebeň patrí do katastra mesta Vysoké Tatry v okrese Poprad v Prešovskom kraji. 

## Prístup
Lokalita sa nachádza na území národných prírodných rezervácií a Tatranského národného parku, no vedie ním značená Tatranská magistrála.

* po  červeno značenej magistrále:
** od severozápadu od Chaty pri Popradskom plese okolo Popradského plesa (čas prechodu: 1:35 h, ↓ 50 min.)
** od východu od Batizovského plesa Štôlskou dolinou (čas prechodu: 1:40 h v oboch smeroch)

## Referencie

## Iné projekty

## Externé odkazy
* Poloha na turistickej mape

Kategória:Sedlá Vysokých Tatier
Štôlska dolina

**Štôlska dolina** je malé údolie vo Vysokých Tatrách. Jej dno je tvorené skalnou suťou. Začína v Lúčnom sedle, otvára sa smerom na juh a hraničí:
* na východe s Batizovskou dolinou, rozdeľuje ich rameno Končistej
* na severe so Zlomiskovou dolinou, časť Mengusovskej doliny, rozdeľuje ich hrebeň siahajúci z Končistej cez Lúčne sedlo k Tupej
* na západe s Dolinou Veľkého Šumu, rozdeľuje ich rameno siahajúce od Tupej smerom na Klin

## Turistické trasy
 červeno značená Tatranská magistrála z Popradského plesa cez Sedlo pod Ostrvou k Batizovskému plesu.
* Čas prechodu z Popradského plesa do Sedla pod Ostrvou: 1:35&nbsp;h, ↓&nbsp;50&nbsp;min
* Čas prechodu zo Sedla pod Ostrvou k Batizovskému plesu: 1:40&nbsp;h v oboch smeroch
 žlto značená trasa z Vyšných Hágov vedúca Štôlskou dolinou do Batizovskej doliny ku Batizovskému plesu. Čas prechodu: 2:25&nbsp;h, ↓&nbsp;1:55&nbsp;h

## Iné projekty

## Externé odkazy
* Poloha na turistickej mape

Kategória:Doliny Vysokých Tatier
Voľby do Federálneho zhromaždenia v Česko-Slovensku v roku 1992

**Voľby do Federálneho zhromaždenia v Česko-Slovensku v roku 1992** sa konali v dňoch 5. – 6. júna 1992. Volilo sa do oboch komôr Federálneho zhromaždenia, do Snemovne ľudu aj do Snemovne národov. Súbežne sa konali aj voľby do parlamentov oboch republík – do Slovenskej národnej rady a Českej národnej rady.
náhľad|525x525bod

## Voľby do Snemovne ľudu Federálneho zhromaždenia
Pri voľbe do Snemovne ľudu Federálneho zhromaždenia počet mandátov dostupných pre obe časti federácie zohľadňoval približne pomer obyvateľstva v českej a slovenskej časti republiky. V Česku sa volilo 99 poslancov, na Slovensku 51. Bol to posun o dve kreslá v prospech Slovenska oproti predošlým federálnym voľbám v roku 1990.

### Výsledky hlasovania v Česku

### Výsledky hlasovania na Slovensku

## Voľby do Snemovne národov Federálneho zhromaždenia
Do Snemovne národov Federálneho zhromaždenia volili obe časti federácie rovnaký počet poslancov, 75 zástupcov.

### Výsledky volieb v Česku – Snemovňa národov

### Výsledky volieb na Slovensku - Snemovňa národov

#### Strany, ktoré získali kreslá v Snemovni národov [[Federálne zhromaždenie (Česko-Slovensko)|Federálneho zhromaždenia]] za Slovensko

## Pozri aj
* Zoznam volieb na Slovensku
* Voľby v Česko-Slovensku
* Voľby do Českej národnej rady v roku 1992
* Voľby do Slovenskej národnej rady v roku 1992
* Voľby do Snemovne ľudu Federálneho zhromaždenia 1992

## Zdroj
* BELKO, Marián: *Vývoj volebního systému v českých zemích od roku 1848*, in: CHYTILEK, Roman - ŠEDO, Jakub (eds.): *Volební systémy*, Mezinárodní politologický ústav Masarykovy univerzity, Brno 2004, str. 196-197.

1992
Snemovne národov Federálneho zhromaždenia 1992
Horský hotel Poľana

**Horský hotel Poľana** () je horský hotel na južných svahoch Prednej Poľany (). Zariadenie s kedysi celoročnou prevádzkou sa nachádza v katastri Hriňovej v okrese Detva v chránenej krajinnej oblasti Poľana. Hotel je už niekoľko rokov zatvorený.

## Služby
Hotel začal fungovať v roku 1994 a ponúka ubytovanie pre 72 osôb v hotelovej a 40 osôb v turistickej časti. Poskytuje možnosti letnej i zimnej rekreácie, seminárov, školení a spoločenských akcií rôzneho charakteru. V zimnej sezóne sú pri hoteli k dispozícii 3 lyžiarske vleky, bežecké trate, požičovňa športových potrieb a ski servis.

Hotel je od leta 2012 v rekonštrukcii a mimo prevádzky, otvorený je len bufet.

## Prístup
* po  značke z Poľany
* po  značke z Detvy
* po  značke z Detvy cez Skliarovo
* po  značke z Hriňovej alebo Sedla Príslopy
* po  značke z Detvy - Skliarova cez Hriňovú
* Hotel je dostupný cestou z Hriňovej.

## Pozri aj
* Zoznam horských chát na Slovensku

## Iné projekty

## Externé odkazy
* Informácie o hoteli 

Kategória:Poľana
Kategória:Hriňová
Kategória:Turistická značkovaná trasa číslo 0804
Antonio Cárdenas Guillén

**Antonio Ezequiel Cárdenas Guillén** (* 5. marec 1962, Matamoros, Tamaulipas, Mexiko - † 5. november 2010, Matamoros, Tamaulipas, Mexiko) známy aj ako *Tony Tormenta* bol popredný mexický obchodník s drogami a jeden z dvoch lídrov drogového kartelu *Gulf Cartel*. Antonio bol bratom bývalého vodcu kartelu Osiela Cárdenasa Guilléna, ktorého zatkli v roku 2003 a o štyri roky neskôr ho mexické úrady vydali do USA, kde si vo väzení odpykáva 25-ročný trest.

Cárdenas bol zastrelený 5. novembra 2010 pri prestrelke s mexickou armádou v mexickom pohraničnom meste Matamoros. Okrem 48-ročného Cárdenasa boli zastrelení aj štyria príslušníci mexickej armády, dvaja členovia drogového gangu a novinár.

## Referencie


## Zdroj
* 

Kategória:Mexickí zločinci
Súrodenci Jendruchovci

**Súrodenci Jendruchovci** je hudobná vokálna a inštrumentálna skupina deviatich súrodencov a ich rodičov, ktorá vznikla v januári 1994.

## Ocenenia
* Mladý talent - Reprezentant SR
* Medaila guvernéra štátu Illinois
* Dar Roka - cena UNESCO
* Pamätná plaketa mesta Gdansk

## Členovia
* Milan Jendruch - umelecký vedúci
* Mária Jendruchová - umelecká vedúca, manažérka
* Tomáš Jendruch (* 1977) – syntetizátor, klavír, spev 
* Lucia Jendruchová (* 1978) – saxofón, klavír, spev
* Mária Jendruchová ml. (* 1979) – klarinet, gitara, zobcová flauta, spev
* Matúš Jendruch (* 1980) – trúbka, syntetizátor, zobcová flauta, bicie, spev
* Ruth Jendruchová (* 1982) – husle, gitara, spev
* Petra Jendruchová (* 1983) – husle, gitara, spev
* Alexandra Jendruchová (* 1986) – husle, klarinet, spev
* Deborah Jendruchová (* 1991) – husle, zobcová flauta, priečna flauta, fujara, bicie, klavír, spev
* Filip Jendruch (* 1992) – bicie, zobcová flauta, trúbka, spev

## Diskografia
* 1996 *Súrodenci* - MC 
* 1996 *V mestečku Betleheme* - MC 
* 1997 *Pieseň o svätom Hubertovi* - CD 
* 1997 *Usmej sa na iných* - Akcent AT 0076-2 -cd, MC, CD
* 1998 *Iba s láskou* - Akcent AT 0096-2 -cd, MC, CD 
* 1999 *Svetlo - The Light* - Akcent AT 0110-2 -cd, MC, CD 
* 2000 *Ďakujem - Thank you* - Akcent AT 0126-2 -cd, AT 0126-4 331 -mc, MC, CD
* 2002 *Narodil sa Kristus Pán* - VHS 
* 2004 *Šťastný deň - Happy Day* - MC, CD
* 2006 *Nádej* - Akcent AT AT 0185-2, CD 
* 2007 *Z Betlehema hlas* - Akcent AT 0227-2, CD

## Poznámky


## Referencie

## Externé odkazy
* Oficiálna stránka 

Kategória:Slovenské hudobné skupiny
Kategória:Slovenské vokálne skupiny
Kategória:Kresťanské hudobné skupiny
Kategória:Hudobné skupiny z 1994
Appenzell Ausserrhoden

**Appenzell Ausserrhoden**  je kantón na severozápade Švajčiarska. Vláda a parlament sídli v meste Herisau a súdne orgány v meste Trogen. 

## Dejiny
Osídľovanie tejto oblasti sa začalo v 7. a 8. storočí a to najmä pozdĺž rieky Glatt. Veľký vplyv na obyvateľstvo malo opátstvo v meste St. Gallen. Mesto Herisau sa prvýkrát spomína v roku 907 a kantón je prvýkrát pomenovaný v 1071. V roku 1401 spoločný kantón Appenzell povstal proti biskupovi a nastala séria konfliktov, ktorá trvala až do roku 1429. Appenzell sa tak stal nezávislým od opátstva. V roku 1513 sa Appenzell stal súčasťou Švajčiarskej konfederácie ako 13. kantón. Reformácia rozdelila územie Appenzell na dve časti, protestantský kantón Appenzell Ausserrhoden a rímskokatolícky Appenzell Innerrhoden.

V 16. storočí sa začal pomaly rozvíjať textilný priemysel, ktorý sa neskôr rozvinul na tkáčstvo a výrobu výšiviek. Tento priemysel však v rokoch 1920 a 1939 skolaboval. V roku 1834 bola prijatá ústava, ktorá sa reformovala v rokoch 1876 a 1908. V rokoch 1875 a 1913 prebiehala výstavba miestnej železničnej siete, ktorá pomohla priemyslu a rozvoju obyvateľstva v tejto oblasti, ktoré dosiahlo v roku 1910 maximum 57 973 obyvateľov. V 1934 bol Johannes Baumann ako prvý občan Appenzell Ausserrhodenu, zvolený do spolkovej rady (Bundesrat). Ženy získali volebné právo v 1972 ale iba na komunálnej úrovni a až v 1989 na úrovni kantónu. V roku 1994 boli dve ženy prvýkrát zvolené do vlády. o práve cudzincov voliť rozhodujú jednotlivé obce.

## Referencie

## Iné projekty

## Zdroj


Kategória:Kantóny vo Švajčiarsku